Ljubljana, 11. 9. 2020 **Sporočilo za javnost**

**Obvestilo za koncesionarje zdravstvene dejavnosti glede uveljavljanja pravic po 76. členu ZIUOOPE**

Koncesionarji zdravstvene dejavnosti, ki so uveljavljali pravice iz naslova plač in nadomestil plač v skladu ZIUZEOP, ki veljajo za dejavnost gospodarstva, morajo sredstva vrniti, če želijo uveljavljati ugodnost po 76. členu ZIUOOPE.

Po pregledu vrnjenih sredstev FURS ugotavlja, da je veliko koncesionarjev sredstva že vrnila. Ob tem opozarjamo, da so predmet vračila tudi zneski oproščenih prispevkov za pokojninsko in invalidsko zavarovanje od izplačanih plač za opravljeno delo v času epidemije (delodajalci so poročali na REK z vrsto dohodka 1002). Podatke o vrnjenih sredstvih, ki so pogoj za prejem ugodnosti po 76. členu ZIUOOPE, bo Finančna uprava RS poslala na Ministrstvu za zdravje. To pomeni, da zavezanci (razen nakazila vrnjenih sredstev), nimajo nobenih dodatnih obveznosti.

Za tiste, ki še niso vrnili sredstev, v spodnji preglednici poleg TRR objavljamo tudi sklice, ki naj jih uporabijo pri vračilu sredstev. Hkrati pa naj ti zavezanci oddajo tudi [izjavo](https://edavki.durs.si/EdavkiPortal/OpenPortal/CommonPages/Opdynp/PageB.aspx?category=dohodnina_prispevki_po) prek sistema eDavki o vračilu sredstev.

|  |  |
| --- | --- |
| Vračilo povračila nadomestila plač delavcem na začasnem čakanju na delo + odsotnost zaradi višje sile  | Račun pri ZRSZ SI56 0110 0603 0264 217;Sklic: številka sklepa, s katerim so bila odobrena sredstva in je napisana na odločbi ZRSZ |
| Vračilo oproščenih prispevkov na podlagi 28. člena ZIUZEOP (delodajalci)« | Račun pri FURS: 0110 0600 0066 759Sklic: 00 1620 –<davčna številka>-2020 |
| Vračilo oproščenih prispevkov na podlagi 33. člena ZIUZEOP (delodajalci)« | Račun pri FURS: 0110 0600 0066 759Sklic: 00 1620 –<davčna številka>-7620 |
| Vračilo oproščenih prispevkov na podlagi 38. člena ZIUZEOP (samozaposleni)«, | Račun pri FURS: 0110 0600 0066 662Sklic: 00 1620 –<davčna številka>-2020 |
| Vračilo izplačila mesečnega temeljnega dohodka | Račun pri FURS: 0110 0600 0064 140Sklic: 00 1620 –<davčna številka>-2020 |

Več informacij v zvezi uveljavljanjem pravic po 76. členu ZIUOOPE je objavljenih na spletni strani [Zdravniške zbornice Slovenije](https://www.zdravniskazbornica.si/informacije-publikacije-in-analize/obvestila/2020/08/20/ministrstvo-za-zdravje-podalo-pojasnilo-glede-uveljavljanja-pravic-po-76.-%C4%8Dlenu-ziuoope?utm_medium=email&utm_campaign=576%20Bilten%20-%20Ali%20smo%20se%20kaj%20nauili%20naredili%20domao%20nalogo&utm_content=576%20Bilten%20-%20Ali%20smo%20se%20kaj%20nauili%20naredili%20domao%20nalogo+CID_336e1fb5f5ce36c0bbe71424135eab53&utm_source=Bilten&utm_term=Ve).

Odnosi z javnostmi

Finančna uprava RS